Germania

Germania es un land in li centre de Europa. 
Li nómine official del state es Federal Republica de Germania Li cité capital de Germania es Berlin. Li official lingue es german.

 Geografia 
Germania have un frontiera con Dania, Polonia, Tchecia, Austria, Svissia, Francia, Luxemburgia, Belgia e Nederland. Li territorie es 357.385 quadrat-kilometres. Li population es circa 82 milliones de homes.

 Historie 

 1871 Li fundation del german national state con li hegemonie de Prussia.
 1914 - 1918 Li Unesim mundal guerre. Germania perdit li guerre.
 1919 - 1933 Li Republica de Weimar. Germania devenit un parlamentari democratie.
 1933 Li dictatura del National-socialistes con li dictator Adolf Hitler comensat.
 1939 - 1945 Li Duesim mundal guerre. Germania perdit li guerre e esset occupat del Reyatu Unit, de Francia, del Soviet-Union e del USA.
 1949 Division de Germania in li Federal Republica Germania in li west-Germania e li German Democratic Republica in ost.
 1990 Reunion de Germania pos li fin del comunisme in li German Democratic Republica.

 Politica 
 Presidente: Frank-Walter Steinmeier
 Cancellero (Prim-Ministre): Friedrich Merz desde li 6-im de may 2025.

Germania es un federal republica. Li parlament have du chambres.

 Political Partises 

In li german federal parlament es representat sett partises:

 Cristan Democratic Union de Germania: un cristan conservativ partise
 Cristan Social Union: li cristan conservativ partise in Bavaria
 Social Democratic Partise de Germania: un socialdemocratic levul partise
 Líber Democratic Partise de Germania: un liberal-democratic partise
 Alternative por Germania: un dextri-conservativ partise
 Alliantie'90/Li Verdes: un ecologic levul partise
 Die Linke (Li Levul): un radical levul partise

 Federal States 

Germania consiste ex 16 federal states:

 Baden-Württemberg
 Bavaria
 Berlin
 Brandenburgia
 Bremen
 Hamburg
 Hesse
 Infra Saxonia
 Mecklenburg-Vorpommeria
 Nordrhen-Westfalia
 Rheinland-Palatinia
 Saarland
 Saxonia
 Saxonia-Anhalt
 Schleswig-Holsteinia
 Thuringia

 Vide anc 
Liste de cités in Germania secun population